[Video] Wagter sê ‘mamma’ sodat hy ook ŉ happie kan kry‘n Skermskoot uit die video. Wedywering tussen broers en susters kan kompeterend raak, maar vir klein Samuel het dit ’n vreemde wending geneem toe Wagter besluit het om ook sy pond vleis te eis. Die Daily Mail berig Andrea Diaz-Giovanini was uit die veld geslaan toe die gesin se Australiese skaaphond, Patches, die woorde “mamma” geuiter het in ŉ poging om eerste ŉ happie kos te kry. Die gesin van die Amerikaanse deelstaat Utah het ’n video gemaak toe hulle hul seuntjie Samuel gevoer het. Pa en ma het klein Samuel aangemoedig om die woord “mamma” te sê in ruil vir ’n happie kos. Patches was self baie lus vir kos en besluit toe om vinniger as Samuel “mamma” te sê. Klein Samuel was egter nie baie gelukkig oor die optrede nie.